કચેરીના ચોપડે નહીં નોંધાયેલા બેરોજગારોનું પ્રમાણ બમણું પણ હોઈ શકે છે. ગુજરાત સરકારના શ્રમ અને રોજગાર વિભાગના એમ્પ્લોયમેન્ટ વિંગના આસિસ્ટન્ટ ડાયરેક્ટર બી.વી.મોડિયા કહે છે, “નોંધણી નહીં કરાવનારા બેરોજગારોનું પ્રમાણ કેટલું હશે તે એક અનુમાનનો વિષય છે. પણ ભણી લીધા પછી બેરોજગારે શ્રમ અને રોજગાર વિભાગમાં નોંધણી કરાવવાની હોય છે. ત્રણ વર્ષ સુધી બેરોજગાર રહેલા નાગરિકે નોંધણી રિન્યૂ કરાવવી પડે છે અન્યથા માનવામાં આવે છે કે તેમને રોજગારી મળી ગઈ છે.”